แรงซื้อกลับ “หุ้นแบงก์” หนุน SET ปิดเช้าบวก 6 จุด แนวโน้มบ่ายไซด์เวย์
SET ปิดเช้าเพิ่มขึ้น 6 จุด รับแรงซื้อกลับกลุ่มแบงก์ แนวโน้มช่วงบ่ายคาดไซด์เวย์ ให้แนวต้าน 1,550 จุด แนวรับ 1,530 จุด
SET ปิดเช้าเพิ่มขึ้น 6 จุด รับแรงซื้อกลับกลุ่มแบงก์ แนวโน้มช่วงบ่ายคาดไซด์เวย์ ให้แนวต้าน 1,550 จุด แนวรับ 1,530 จุด
26 เม.ย. 2566

นายชัยพร น้อมพิทักษ์เจริญ กรรมการผู้จัดการ สายงานค้าหลักทรัพย์ บล.บัวหลวง กล่าวว่า ตลาดหุ้นไทยช่วงเช้าเคลื่อนไหวผันผวน โดยมีแรงซื้อกลับเข้ามาในหุ้นกลุ่มแบงก์ช่วยหนุนหลังถูกขายออกมาเมื่อประกาศงบไตรมาส 1/66 แล้ว แต่อย่างไรก็ตามมูลค่าการซื้อขายยังค่อนข้างเบาบาง เนื่องจากนักลงทุนชะลอลงทุนระหว่างรอผลประชุมธนาคารกลางสหรัฐ (เฟด) และตลาดยังมีความกังวลเรื่องเศรษฐกิจชะลอตัว
ขณะเดียวกันยังมีแรงขายหุ้นกลุ่มพลังงานออกมากดดัน เนื่องจากราคาน้ำมันดิบปรับลง เชื่อมโยงกับความต้องการน้ำมันที่อาจชะลอตัวตามภาวะเศรษฐกิจ เป็นอีกปัจจัยเข้ามากดดันตลาดหุ้นไทยด้วย ส่วนตลาดหุ้นอื่นในภูมิภาคเอเชียเคลื่อนไหวแดนลบเป็นส่วนใหญ่
แนวโน้มตลาดช่วงบ่ายคาดแกว่งตัวไซด์เวย์ในกรอบ โดยยังรอติดตามปัจจัยสำคัญปลายสัปดาห์นี้เกี่ยวกับการรายงานตัวเลขGDP ของสหรัฐไตรมาส 1/66 พร้อมให้แนวต้าน 1,550 จุด แนวรับ 1,530 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
MGC มูลค่าการซื้อขาย 1,492.98 ล้านบาท ปิดที่ 8.65 บาท เพิ่มขึ้น 0.70 บาท
DELTA มูลค่าการซื้อขาย 904.60 ล้านบาท ปิดที่ 882.00 บาท ลดลง 6.00 บาท
PTTEP มูลค่าการซื้อขาย 839.44 ล้านบาท ปิดที่ 152.00 บาท ลดลง 4.00 บาท
SCB มูลค่าการซื้อขาย 763.59 ล้านบาท ปิดที่ 103.00 บาท เพิ่มขึ้น 1.00 บาท
KTB มูลค่าการซื้อขาย 533.68 ล้านบาท ปิดที่ 18.00 บาท ราคาไม่เปลี่ยนแปลง